কাঁপুনি চলছেই, সঙ্গে দোসর কুয়াশা, কতদিন চলবে ঠান্ডার দাপট?

ওয়েবডেস্ক- ঘন কুয়াশা (Thick fog) আর কনকনে ঠান্ডা (Cold) নিয়ে ঘুম ভাঙছে শহর কলকাতা (Kolkata) সহ দক্ষিণবঙ্গের (South Bengal)। এবার লম্বা ইনিংস খেলবে শীত, এমনটাই বলছেন আবহবিদেরা। ফলে শীতের দাপট এখন চলবে, অন্যদিকে জেলাগুলিতেও শৈত্যপ্রবাহ (Cold Wave) বজায় থাকবে। অন্যদিকে কনকনে ঠান্ডায় উত্তরবঙ্গ। সমুদ্রে গভীর নিম্নচাপ তৈরি হয়েছে, তবে রাজ্যের শীতের দাপটে নিম্নচাপের কোনও প্রভাব পড়েনি।

আগামী কয়েকদিন শুষ্ক থাকবে দক্ষিণবঙ্গের আবহাওয়া। ভোর বা সকালের দিকে কুয়াশার প্রভাব থাকবে তবে বেলা বাড়তেই রোদ উঠবে। হাওয়ার অফিসের পূর্বাভাস, শনিবার পর্যন্ত জাঁকিয়ের শীতের দাপট বজায় থাকবে। ফলে এবারে শীত বঙ্গবাসীকে নিরাশ করল না। বেশ কিছু জেলায় শৈত্যপ্রবাহ আর কোল্ড ডে-র পরিস্থিতি বজায় থাকবে। রবিবারের পর থেকে সামান্য তাপমাত্রা বাড়তে পারে।

আজ বৃহস্পতিবার দিনের আকাশ পরিষ্কার থাকবে। ভোর থেকে বেলার পর্যন্ত কুয়াশার দাপট বজায় থাকবে। আজকের সর্বোচ্চ তাপমাত্রা ২২ ডিগ্রি ও সর্বনিম্ন তাপমাত্রা ১১ ডিগ্রির আশেপাশের ঘোরাঘুরি করবে।

আরও পড়ুন- যাত্রীদের জন্য সুখবর, সোম থেকে ব্লু লাইনে বাড়ছে মেট্রো পরিষেবা

আজ শৈত্যপ্রবাহের অবস্থা বজায় থাকবে বীরভূম ও পূর্ব বর্ধমান জেলায়। আরও ৬ জেলায় একই পূর্বাভাস রয়েছে। এর মধ্যে রয়েছে হুগলি, দুই ২৪ পরগনা, পশ্চিম বর্ধমান, মুর্শিদাবাদ ও নদিয়া। এই জেলাগুলিতে ১০ ডিগ্রির নিচে থাকবে তাপমাত্রা। আগামী তিনদিন ঘন কুয়াশার সতর্কতা থাকবে উত্তর ও দক্ষিণবঙ্গের একাধিক জেলায়। দক্ষিণবঙ্গের উত্তর ২৪ পরগনা, বীরভূম, মুর্শিদাবাদ, নদিয়ায় ঘন কুয়াশার সতর্কতা হয়েছে। মুর্শিদাবাদ ও নদিয়ায় কুয়াশাচ্চন্ন আকাশ বেলা পর্যন্ত। কলকাতা- সহ বাকি জেলাতেও হালকা থেকে মাঝারি কুয়াশার সম্ভাবনা। অপরদিকে উত্তরবঙ্গে আজ ও আগামীকাল ঘন কুয়াশা থাকবে চারজেলায়। সতর্কবার্তা থাকছে দার্জিলিং, জলপাইগুড়ি, কোচবিহার ও আলিপুরদুয়ায়ারে। দৃশ্যমানতা ৫০ মিটারে বেশি নামতে পারে।